Haleinas
Haleinas (vok. Hallein) – istorinis miestelis Zalcburgo žemėje, Austrijoje. Haleino apskrities administracinis centras. Įsikūręs išilgai Zalcacho upės, į pietus nuo Zalcburgo, netoli pasienio su Vokietija. Populiacija – 20 769 žmonės (2016 m. sausio 1 d. duomenys). Haleine yra istorijos ir muzikos muziejų. Vietovėje žmonių gyventa maždaug prieš 4000 metų. Maždaug nuo 600 m. pr. m. e. Haleino teritorijoje apsigyveno keltų gentys. XI a. druskos gavyba tapo pagrindine miestelio ekonomikos šaka.